Gelu Vişan susţine că că, prin renovarea Vilei Lac 3, preşedintele Klaus Iohannis păgubeşte statul român cu 1,2 milioane de euro.

”Are motive, vrea să stea într-un dormitor de 500 metri pătrați cu deschidere spre lac”, a spus Vișan la B1 TV. Șeful statului a cerut recent renovarea renovarea Vilei Lacul 3, unde urmează să locuiască cu soția sa, Carmen Iohannis. În prezent, Iohannis locuiește în Vila Lac 2.

În luna decembrie a anului trecut, Guvernul a hotărât ca preşedintelui Klaus Iohannis să îi fie acordată Vila Lac 2 drept reşedinţă oficială, acesta urmând însă să folosească imobilul respectiv doar temporar, iar ulterior să se mute în Vila Lac 3, după ce aceasta va fi eliberată de Traian Băsescu.